wickkiey/tamil-wikipedia-markdown huggingface dataset:
# தெ ஜென்டர் வார்

***தெ ஜென்டர் வார் (பாலினப் போர்*** (*The Gender War* ) சுவீடனில் தீவிர பெண்ணியம், சுவீடிய அரசியலில் அதன் தாக்கம் குறித்து இரு பகுதிகளாக வெளியான ஆவணத் திரைப்படம் ஆகும். இது பத்திரிகையாளர் எவின் ரூபரின் இயக்கத்தில் வெளியானது. இதனை *நார்டிஸ்க் பிலிம்* தயாரித்து*, சிவரிகஸ்* தொலைக்காட்சி மூலம் ஒளிபரப்பப்பட்டது. இந்த ஆவணப் படத்திற்காக சிறந்த ஆவணப்பட இயக்குனருக்கான *கிறிஸ்டாலன்* மற்றும் *ஸ்வெரிஜஸ் டெலிவிஷனின் சமத்துவ விருது* பெற்றார்.  

இந்த ஆவணப்படம் சுவீடனில் உள்ள பெண்கள் மற்றும் இளம் பெண்கள் தங்குமிடங்களுக்கான தேசிய அமைப்பு, *ROKS*, பாலியல் துன்புறுத்தலால் பாதிக்கப்பட்ட இளம் பெண்களுக்கு உதவும் பெல்லாவின் நண்பர்கள், பாலின சமத்துவத்தின் முன்னாள் அமைச்சர் மார்கரெட்டா வின்பெர்க், பேராசிரியர் ஈவா லண்ட்கிரென் ஆகியோரை மையப்படுத்தி உள்ளது. .  

## விளைவுகள்
இந்த ஆவணப்படம் சுவீடிய முக்கிய ஊடகங்களில் விவாதத்தில் பெரிய தாக்கத்தை ஏற்படுத்தியது. உப்சாலா பல்கலைக்கழகம் ஈவா லுண்ட்கிரனின் ஆராய்ச்சி குறித்து விசாரணை நடத்த முடிவு செய்தது. லண்ட்கிரென் அதிகாரப்பூர்வ குற்றச்சாட்டுகளில் இருந்து விடுவிக்கப்பட்ட போதிலும் ஊடகங்களில் கடுமையான விமர்சிக்கப்பட்டார்.பின்னர் பல்கலைக்கழகம் நியாயமற்ற விசாரணைக்கான இழப்பீடாக வழங்கிய தனது நிதியை அதிகரித்து, 2007 ஆம் ஆண்டில் அவருக்கு ஆதரவளிப்பதாக அறிவித்தது. இருப்பினும், 2011 இல் இவர் தனது பதவியை துறந்து, பல்கலைக்கழகம் தனது நற்பெயரை அழிக்கும் வல்லமையினைப் பெற்றிருக்கவில்லை என்று விமர்சித்தார்.  

*ரோக்சி*ன் நிதியை திரும்பப் பெறுவது குறித்து ரிக்ஸ்டாக் விவாதித்தது. பெண்ணிய முன்முயற்சியின் செய்தித் தொடர்பாளர் குட்ரூன் ஸ்கைமன், மே 24, 2005 அன்று *ஸ்வென்ஸ்கா டாக்லாடெட்* செய்தித்தாளில் ஒரு கட்டுரையில் ரூபரின் முக்கிய வாதம் குறித்து கேள்வி எழுப்பினார். சில பெண்கள் தங்குமிடங்கள் சர்ச்சை காரணமாக மத்திய அமைப்பான ரோக்சை விட்டு விலகுவதாக அறிவித்தன. ஐரீன் வான் வச்சென்ஃபெல்ட் ஜூலை 6, 2005 அன்று ரோக்சின் தலைவர் பதவியில் இருந்து விலகுவதாக அறிவித்தார்.  

*நியூயார்க் டைம்ஸ்*, சுவீடனில் பெண்ணியம் குறித்தான கருத்து பரவலாக இருந்ததற்கும் பெண்ணியம் தொடர்பான கருத்துகள் அதிகாரத்தில் இருந்தவர்களைச் சென்று சேர்வதற்கும் இந்த ஆவணப்படம் காரணமாக அமைந்தது என்று கூறியது. மேலும், இந்த ஆவணப் படத்தில் "ஆண்கள் அனைவரும் விலங்குகள்" என்று கூறிய *வான் வச்சென்ஃபெல்ட்டை* மேற்கோள் காட்டியது.  

## சுவீடிய ஒளிபரப்புக் குழு புகார்கள்
இந்த ஆவணத் திரைப்படம் தொலைக்காட்சியில் ஒளிபரப்பான பிறகு பல புகார்கள் சுவீடிய ஒளிபரப்பு ஆணையத்தில் பதிவு செய்யப்பட்டன. மொத்தம் 174 புகார்கள் பதிவு செய்யப்பட்டது. இந்தப் புகார்கள் மீது எந்தத் தண்டனையும் வழங்கப்படவில்லை. ஆணையம், இந்த ஆவணத் திரைப்படம் நடுநிலை நோக்குடன் இருந்ததாகக் கூறினர்.  

இருப்பினும், நிகழ்ச்சியின் முதல் பாகத்தில் விவரிக்கப்பட்ட நிகழ்வுகளின் ஒரு பகுதியாக இருந்த மற்ற இரண்டு பெண்களின் புகாருக்குப் பிறகு, படத்தின் நோக்கம் நடுநிலையற்றதாக இருந்ததாகாக் குற்றம் சாட்டப்பட்டது  

## விருது
2005 ஆம் ஆண்டில் வெளியான *தெ ஜென்டர் வார்* ஆவணத் திரைப்படம் சிறந்த ஆவணப்பட இயக்குனருக்கான *கிறிஸ்டாலன்* விருதினை 2005 ஆம் ஆண்டில் பெற்றுத் தந்தது. அதே ஆண்டில் இந்த ஆவணத் திரைப்படத்திற்கு *ஸ்வெரிஜஸ் டெலிவிஷனின் சமத்துவ விருது* பெற்றார்.
# ஹரிஷ்சந்திராச்சி ஃபேக்டரி


**ஹரிஷ்சந்திராச்சி ஃபேக்டரி** (*Harishchandrachi Factory*, பொருள்: <span>*ஹரிஷ்சந்திராவின் தொழிற்சாலை*</span> ) என்பது 2009 ஆம் ஆண்டு வெளியான இந்திய மராத்தி வாழ்க்கை வரலாற்றுத் திரைப்படமாகும். இப்படத்தை அறிமுக இயக்குநர் பரேஷ் மோகாஷி எழுதி இயக்கியுள்ளார். இது முதல் இந்தியத் திரைப்படமான *ராஜா ஹரிஸ்சந்திராவை* (1913) உருவாக்கிய தாதாசாகெப் பால்கேவைப் பற்றிய வரலாற்றுப் படமாகும். இப்படத்தில் நந்து மாதவ் தாதாசாகெப் பால்கேகவும், விபாவரி தேஷ்பாண்டே தாதாசாகெப் பால்கேயின் மனைவி சரஸ்வதியாகவும் நடித்தனர். இப்படம். தாதாசாகெப் பால்கே படம் எடுத்தபோது எதிர்கொண்ட போராட்டத்தை மையமாகக் கொண்டது.  

இந்த திரைப்படம் புனே சர்வதேச திரைப்பட விழாவில் சிறந்த இயக்குனருக்கான விருதை பரேஷ் மொகாஷிக்கு பெற்றுத் தந்தது. 2009 செப்டம்பரில், மராத்தித் திரைப்படத்துறையில், ஷ்வாஸ் (2004) படத்துக்குப் பிறகு, இந்த கௌரவத்தைப் பெறும் இரண்டாவது திரைப்படமாகவும், சிறந்த வெளிநாட்டு மொழிப் பிரிவில் ஆஸ்கார் விருதிற்குப் விருதுக்கு இந்தியா சார்பில் அதிகாரப்பூர்வமாக கலந்துகொள்ள இது தேர்ந்தெடுக்கப்பட்டது.  

## கண்ணோட்டம்
இந்த படம் இந்தியாவின் முதல் முழு நீள திரைப்படத்தை தாதாசாகெப் பால்கே தயாரித்ததை சித்தரிக்கிறது.  

## நடிப்பு

- நந்து மாதவ் தாதாசாகெப் பால்கேவாக
- விபாவாரி தேஷ்பாண்டே சரஸ்வதி பால்கேவாக
- சந்தீப் பதக் டிரிம்பக் பி. டெலாங்காக
- பால்சந்திர கடம் காது கேளாத ஊமையாக
- சதீஷ் அலேகர் வழக்கறிஞராக (சிறப்புத் தோற்றம் )
- ஜிதேந்திர ஜோஷி திரைப்படத்தின் தொடக்கத்தில் திரையரங்கில் பார்சியாக (சிறப்புத் தோற்றம் )
- ஹிருஷிகேஷ் ஜோஷி பள்ளி ஆசிரியராக (சிறப்புத் தோற்றம் )

## வரவேற்பு
இந்த படம் 2010 சனவரி 29 அன்று இந்தியாவில் அதிகாரப்பூர்வமாக வெளியிடப்பட்டு, விமர்சன ரீதியான பாராட்டைப் பெற்றது.  

## விருதுகள் மற்றும் கௌரவங்கள்
| 56 வது தேசிய திரைப்பட விருதுகள் | சிறந்த மராத்தித் திரைப்படம் | *ஹரிஷ்சந்திராச்சி ஃபேக்டரி* |  |
| --- | --- | --- | --- |
| அகமதாபாத் சர்வதேச திரைப்பட விழா | சிறந்த திரைப்படம் | *ஹரிஷ்சந்திராச்சி ஃபேக்டரி* |  |
| சிறந்த இயக்குநர் | பரேஷ் மோகாஷி |  |  |
| சிறந்த கலை இயக்கம் | நிதின் சந்திரகாந்த் தேசாய் |  |  |
| லாஸ் ஏஞ்சல்ஸின் இந்திய திரைப்பட விழா | பார்வையாளர் தேர்வு விருதுகள் | *ஹரிஷ்சந்திராச்சி ஃபேக்டரி* | } |
# சராய் முல்க் கனும்



**சராய் முல்க் கனும்** ( – 1408) என்பவர் தைமூரின் மூத்த மனைவியாவார். இவர் தைமூரிய பேரரசின் பேரரசியாக பதவி வகித்தார்.  

பிறப்பின் அடிப்படையில் இவர் மொகுலிசுதானின் இளவரசி ஆவார். இதனை ஆண்ட கசன் கான் இப்னு யசரின் மகள் ஆவார். மேலும் இவர் செங்கிஸ் கானின் நேரடி வழித்தோன்றல் ஆவார்.  

## குடும்பம் மற்றும் பரம்பரை

சராய் முல்க் கனும் என்பவர் மொகுலிசுதானின் இளவரசியாக 1341 ஆம் ஆண்டு சகதாயி கானரசின் கடைசி கானாகிய கசன் கான் இப்னு யசருக்கு மகளாகப் பிறந்தார். சராயின் தாத்தா, கான் யசர் ஆவார். அவர் சகதை கானின் எள்ளுப் பேரன் ஆவார். இவ்வாறாக சராய், மங்கோலியப் பேரரசை தோற்றுவித்தவரும் அதன் ககானுமாகிய (பேரரசர்) செங்கிஸ் கானின் நேரடி வழித்தோன்றல் ஆவார். சராய் ஐரோவாசியாவிலேயே மிகவும் புகழ்பெற்ற அரச குடும்பமாகிய போர்சிசின் குடும்பத்தின் உறுப்பினர் ஆவார்.  

ஒரு கானின் மகளாகப் பிறந்த காரணத்தினால் சராய் கனும் ("கானின் மகள் அல்லது இளவரசி") என்ற பட்டத்தை பிறப்புரிமை அடிப்படையில் பயன்படுத்தினார்.
# ஃபெமாலியா



**ஃபெமாலியா** (*Femalia*) 32 முழுநீள வண்ண மனிதப் பெண்குறிப் புகைப்படங்களைக் கொண்ட நூல் ஆகும்.1993 ஆம் ஆண்டில் *டான் தேர் பிரஸ்* வெளியிட்ட இந்த நூலை *ஜோனி பிளாங்க்* திருத்தியுள்ளார். 2011 ஆம் ஆண்டில் வெளியான இதன் மறுபதிப்பினை *லாஸ்ட் கேஸ்ப்* பதிப்பகம் வெளியிட்டது. டீ கொரின், மைக்கேல் பெர்ரி, ஜில் போஸ்னர் மற்றும் மைக்கேல் ஏ. ரோசன் ஆகியோர் இந்தப் புகைப்படங்களை எடுத்தனர். ஒட்டுமொத்தப் புகைப்படத் தொகுதியும் பிளாங்கின் சுருக்கமான அறிமுகத்தைத் தவிர, வர்ணனை இல்லாமல் வழங்கப்படுகின்றன. ஆபாச அல்லது மருத்துவப் படங்களுக்கு மாறாக, கருத்தின் துல்லியமான படங்களை வழங்க ஆசிரியர் விரும்பினார்.  

## வரலாறு
புத்தகத்தின் தலைப்பாகப் பயன்படுத்தப்பட்ட வார்த்தை, *ஃபெமாலியா*, நிக்கல்சன் பேக்கரின் *வோக்ஸ்* புதினத்தில் இருந்து எடுக்கப்பட்டது. கொரின், பெர்ரியின் புகைப்படங்கள் 1993 இல் புத்தகத்தின் முதன்மை நூல் வெளியீட்டிற்கு பல ஆண்டுகளுக்கு முன்பு எடுக்கப்பட்டது. போஸ்னர், ரோசன் ஆகியோர் *ஃபெமாலியாவின்* முதல் பதிப்பில் சேர்ப்பதற்காக எடுத்தனர்.  

*ஃபெமாலியா* ஒரு பெண்ணியப்ப் பாலியல் கல்வியாளராக பிளாங்கின் நீண்டகால பணியின் வெளிப்பாடு ஆகும். பெண் பிறப்புறுப்புகளின் மருத்துவ மற்றும் ஆபாச படங்கள் அவரது நோக்கங்களுக்கு போதுமானதாக இல்லை என்று உணர்ந்தார்.  

## பெண்ணிய எதிர்வினை
பெண்ணிய ஆசிரியர்கள் ஃபெமாலியாவில் உள்ள பெண்பிறப்புறுப்புச் சித்தரிப்புகளை வழக்கமான ஆண் சார்ந்த பாலுணர்வுக் கிளர்ச்சிய மற்றும் உயிரியல் மருத்துவ ஆதாரங்களுடன் கடுமையாக ஒப்பிட்டுள்ளனர். *ஃபெமாலியாவின்* சித்தரிப்புகள் துல்லியமான, நேர்மையான, திறந்த மற்றும் உண்மையுள்ளவையாக, "அப்பட்டமான யதார்த்தத்தை" வெளிப்படுத்துகின்றன என்றும், பெண் பிறப்புறுப்பின் நேர்மறையான பார்வையை ஊக்குவிக்கிறது என்றும் பன்முகத்தன்மையை வலியுறுத்துவது பற்றிய கருத்துகள், பெண் சுயாட்சியையும் வலியுறுத்துகிறது எனும்ம் விமர்சனங்களும் வந்தது. பெண்களின் பிறப்புறுப்பு அவர்களின் மாதிரிகளுடன் பொருந்தவில்லை என்றும் ஆபாசப் படங்கள் உள்ளதாகவும் விமர்சனங்கள் வந்தது. பெண்ணியப் பாலியல் கல்வியாளர்கள், பெண்கள் தங்கள் பிறப்புறுப்புகளை மிகவும் நேர்மறையான முறையில் பார்க்க உதவும் பயிற்சியாக *ஃபெமாலியாவில்* உள்ள படங்களை ஆய்வு செய்யப் பரிந்துரைத்தனர்.  

## குடிசார் சுதந்திரங்கள்
நூலகர் சான்ஃபோர்ட் பெர்மன், *பெமாலியாவை* சுயதணிக்கைக்கான ஒரு உதாரணமாகக் குறிப்பிடுகிறார். பரவலாக உள்ள சர்ச்சைக்குரிய பாலியல் உள்ளடக்கத்தைதினால் எந்தப் புத்தகங்களை இருப்பு வைப்பது என்பது சிக்கலாகிறது.  

## அறிவியல் மற்றும் மருத்துவம்

### பெண் பிறப்புறுப்புகளை சித்தரித்தல், கருத்து பற்றிய ஆராய்ச்சி
இணையத்தள ஆபாசம், உடற்கூறியல் பாடப்புத்தகங்கள் மற்றும் பெண்ணிய வெளியீடுகளில் பெண் பிறப்புறுப்புகளை சித்தரிப்பதில் முறையான வேறுபாடுகள் பற்றிய ஆய்வில், பெண்ணிய-வெளியீட்டு பிரிவில் மாதிரி சித்தரிப்புகளின் மூன்று ஆதாரங்களில் ஒன்றாக *ஃபெமாலியா பயன்படுத்தப்பட்டது.* இது மற்ற இரண்டு வகை ஆதாரங்களை விட பெண்ணிய வெளியீடுகளில் காட்டப்படும் அளவிடப்பட்ட பிறப்புறுப்பு விகிதத்தில் அதிக மாறுபாட்டைக் கண்டறிந்தது.  

### மருத்துவ நடைமுறையில் கல்விப் பங்கு
*ராயல் ஆஸ்திரேலிய பொதுப் பயிற்சியாளர்கள் கல்லூரி* (RACGP) ஒரு வழியுரை ஆவணத்தை வெளியிட்டது. இதனை RACGP யின் அதிகாரத்தின் கீழ் மருத்துவர் மக்தலேனா சிமோனிஸ் எழுதினாரிது, பெண் பிறப்புறுப்பு ஒப்பனை அறுவை சிகிச்சை (FGCS) போன்ற சுகாதாரப் பாதுகாப்பு நிபுணர்களுக்கு லேபியாபிளாஸ்டி போன்றவற்றையும், அவர்களுக்கு ஆலோசனை வழங்குவதையும் நோக்கமாகக் கொண்டது.
# ரீமா நானாவதி


**ரீமா நானாவதி** (Reema Nanavaty), ஒரு இந்திய சமூக சேவகரும், இந்திய சுயதொழில் பெண்கள் சங்கத்தின் (SEWA) தலைவர்களில் ஒருவரும் ஆவார். மிராய் சாட்டர்ஜி மற்றும் ரெனானா ஜாப்வாலா போன்ற தலைவர்களுடன். சமூக சேவைத் துறையில் அவர் ஆற்றிய பங்களிப்பிற்காக, இந்திய அரசால், 2013 ஆம் ஆண்டில், இந்தியாவின் குடிமக்களுக்கு வழங்கப்படும் நான்காவது மிக உயரிய விருதான பத்மசிறீ விருது வழங்கி கௌரவிக்கப்பட்டார்.  

## வாழ்க்கை வரலாறு
ரீமா நானாவதி இந்திய மாநிலமான குசராத்தில் அகமதாபாத்தில் 22 மே 1964 இல் பிறந்தார். 1984 ஆம் ஆண்டு குஜராத் பல்கலைக்கழகத்தில் நுண்ணுயிரியலில் இளங்கலை அறிவியலில் பட்டம் பெற்றார். பின்னர் இதே பல்கலைக்கழகத்தில் சூழலியல் நுண்ணுயிரியலில் முதுகலைப்பட்டத்தை 1986 ஆம் ஆண்டு பெற்றார். இந்திய குடிமைப்பணிகள் தொழிலைத் தேர்ந்தெடுத்த அவர் குடிமைப் பணிகளுக்கான தேர்வில் ( ஐஏஎஸ் ) தேர்ச்சி பெற்றார்.  

2001 ஆம் ஆண்டில், குஜராத் அரசு மற்றும் விவசாய மேம்பாட்டுக்கான சர்வதேச நிதி ஆகியவற்றுடன் இணைந்து, 2001 குஜராத் நிலநடுக்கத்தால் பாதிக்கப்பட்டவர்களுக்கும் அவர்களது குடும்பங்களுக்கும் நிவாரணம் அளிக்கும் ஒரு முயற்சியாக *ஜீவிகா* திட்டத்தை தொடங்கினார். இவரது இந்த அமைப்பு ஒரு கோடியே 70 இலட்சம் மகளிரையும் அவர்களது குடும்பங்களையும் சென்றடைந்துள்ளது. இவர் கைவினைஞர்கள், கலைஞர்கள், விவசாயிகள், உப்பளத் தொழிலாளர்கள் என்று பலவகைப்பட்ட மக்களையும் அவர்களது எல்லைகளைத் தாண்டி தேசிய அளவில் ஒருங்கிணைக்க ஒரு முயற்சியயை மேற்கொண்டிருந்தார் எனலாம்.  

2013 ஆம் ஆண்டில், இந்திய அரசு ரீமா நானாவதியை இந்தியக் குடிமக்களுக்கான நான்காவது மிக உயர்ந்த குடிமகன் விருதான பத்மசிறீ வழங்கி கௌரவித்தது.
# ஹிஸ்ட்ரி ஆஃப் வுமன் சஃப்ரேஜ்

***ஹிஸ்ட்ரி ஆஃப் வுமன் சஃப்ரேஜ்*** (*History of Woman Suffrage*) எலிசபெத் கேடி ஸ்டாண்டன், சூசன்பிரவுன் அந்தோனி பி.அந்தோனி, மாடில்டா ஜோஸ்லின் கேஜ் மற்றும் ஐடா ஹஸ்டட் ஹார்பர் ஆகியோரால் தயாரிக்கப்பட்ட ஒரு நூல் ஆகும். 1881 முதல் 1922 வரை ஆறு தொகுதிகளாக வெளியிடப்பட்ட பெண் வாக்குரிமை வரலாறு பற்றிய நூல் ஆகும். இது முதன்மையாக அமெரிக்காவில் பெண்கள் வாக்குரிமை இயக்கத்தின் வரலாற்றினை மையமாகக் கொண்டது. இதில் மொத்தம் 5700 பக்கங்களுக்கும் மேலாக உள்ளது. 1920 ஆம் ஆண்டில் அமெரிக்காவில் பெண்களுக்கு வக்குரிமையை வழங்கிய அமெரிக்க அரசியலமைப்பின் பத்தொன்பதாம் திருத்தத்தை அங்கீகரிப்பதன் மூலம், அதன் ஆரம்பத்தில் இருந்தே பெண்கள் வாக்குரிமை இயக்கம் பற்றிய முதன்மை ஆவணங்களுக்கான முக்கிய ஆதாரமாக உள்ளது. இந்த நூல் ஸ்டாண்டன் மற்றும் அந்தோனி தலைமையிலான இயக்கத்தின் பிரிவின் கண்ணோட்டத்தில் எழுதப்பட்டது, அதன் போட்டி குழுக்கள் மற்றும் தனிநபர்களின் உள்ளடக்கம் குறைவாக இதில் இடம் பெற்றுள்ளதாகவும் கருதப்படுகிறது.  

இத்திட்டம் லாபம் ஈட்ட வாய்ப்பில்லை என்பதை உணர்ந்த அந்தோணி 1885 ல் ஒரு விருப்புறுதி மூலம் பணத்தை மற்ற எழுத்தாளர்களிடமிருந்தும், ஏற்கனவே வழங்கப்பட்ட இரண்டு தொகுதிகளின் வெளியீட்டாளரிடமிருந்தும் உரிமைகளைப் பெற பயன்படுத்தினார். தனி உரிமையாளராக, அவர் புத்தகங்களை தானே வெளியிட்டார் மற்றும் பல பிரதிகளை நூலகங்கள் மற்றும் செல்வாக்கு உள்ளவர்களுக்கு வழங்கினார். அவரது விருப்பப்படி, அந்தோனி அனைத்து தொகுதிகளுக்கான தட்டுகளையும் தேசிய அமெரிக்க பெண் வாக்குரிமை சங்கத்திற்கு ஏற்கனவே உள்ள தொகுதிகளுடன் வழங்கினார்.  

## உருவாக்கம், வெளியிடுதல்
தேசிய பெண் வாக்குரிமை சங்கத்தின் (NWSA) தலைவர்கள் சூசன் பிரவுண் அந்தோனி மற்றும் எலிசபெத் கேடி ஸ்டாண்டன் ஆகியோர் 1876 இல் பெண்கள் வாக்குரிமை இயக்கத்தின் வரலாற்றை எழுதும் திட்டத்தை தொடங்கினர். அடுத்த பத்தாண்டுகளில் இந்த திட்டம் அவர்களின் வாழ்க்கையில் ஆதிக்கம் செலுத்தியது, இருப்பினும் குறிப்பாக அந்தோனி விரிவுரை மற்றும் பிற பெண்களின் வாக்குரிமை நடவடிக்கைகளின் தொடர்ச்சியான அட்டவணையை பராமரித்தார். முதலில் எழுதுவதற்கு நான்கு மாதங்கள் மட்டுமே எடுக்கும் ஒரு சாதாரணமான வெளியீடாக இருக்கும் என கருதப்பட்டது, ஆனால் இதனை எழுதுவதற்கு 41 வருடங்கள் ஆனது, மொத்தம் 5700 பக்கங்களுக்கும் அதிகமான படைப்பாக உருவெடுத்தது. 1902 மற்றும் 1906 இல் ஸ்டான்டன் மற்றும் அந்தோனியின் மரணத்திற்குப் பிறகு, 1922 ஆம் ஆண்டில் இந்த நூலின் படைப்பு நிறைவடைந்தது.  

முன்னுரையில் ஆசிரியர்கள் பின்வருமாறு எழுதினர்: "நாங்கள் செய்த பங்களிப்பு எதிர்காலத்தில் வேறு சிலருக்கு இன்னும் முழுமையான வரலாற்றை எழுத உதவும் என்று நம்புகிறோம் 'உலகின் மிக முக்கியமான சீர்திருத்தமாக இது இருக்கும். " முதல் தொகுதி, மேரி உல்சுடன்கிராஃப்ட், பெண்ணின் உரிமைகளுக்கான கொள்கை நிர்ணயம் (1792), இயக்கத்தில் பங்களித்த முன்னோடி பெண்களின் நினைவாக அர்ப்பணிக்கப்பட்டுள்ளது.  

இயக்கத்தின் தொடக்கத்திலிருந்து 1885 வரையிலான வரலாற்றை உள்ளடக்கிய முதல் மூன்று தொகுதிகள் ஸ்டான்டன், அந்தோணி மற்றும் மாடில்டா ஜோஸ்லின் கேஜ் ஆகியோரால் எழுதப்பட்டு, திருத்தங்கள் மேற்கொள்ளப்பட்டது. தொகுதி 1 (1848-1861) 1881 ஆம் ஆண்டிலும் தொகுதி 2 (1861-1876) 1882 இல் மற்றும் தொகுதி 3 (1876-1885) 1886 ஆம் ஆண்டுகளில் வெளிவந்தது. *கேஜின் செய்தித்தாளான தி நேஷனல் சிட்டிசன் அண்ட் பாலட் பாக்ஸில்* சில ஆரம்ப அத்தியாயங்கள் முதலில் தோன்றின.
# ஹவ் நாட் டு பீ எ பாய்


***ஹவ் நாட் டு பீ எ பாய்** (How Not to Be a Boy)* என்பது பிரித்தானிய நகைச்சுவை நடிகர் இராபர்ட் வெப்பின் 2017 ஆம் ஆண்டு நினைவுக் குறிப்பு ஆகும். இவர் தனது குழந்தைப் பருவம், பெற்றோர் மற்றும் பிற வாழ்க்கை நிகழ்வுகளைப் பற்றி எழுதுகிறார், அனுபவங்களைப் பயன்படுத்தி ஆண்மை, பாலின பாத்திரங்கள் மற்றும் பெண்ணிய தலைப்புகளைப் பற்றி விவாதிக்கிறார். முக்கிய வாழ்க்கை நிகழ்வுகளில் இவரது தாயார் புற்றுநோயால் இறந்தது , கேம்பிரிட்ஜ் பல்கலைக்கழகத்தில் இவரது வருகை மற்றும் இவரது இரண்டு மகள்களின் பிறப்பு ஆகியவை அடங்கும்.  

*நியூ ஸ்டேட்ஸ்மேனில்* இதே பெயரில் கட்டுரை எழுதிய பிறகு இதனை நூலாக எழுத வேண்டும் என்ற எண்ணம் வெப்பிற்குத் தோன்றியது. *ஹவ் நாட் டு பீ எ பாய்* *, தெ சண்டே டைம்சின்* சிறந்த விற்பனையான நூல்களின் பட்டியலில் எட்டு வாரங்கள் இருந்தது மற்றும் சார்லே விருது பெற்றது.இந்த நூல் விமர்சன ரீதியாக நல்ல வரவேற்பைப் பெற்றது. விமர்சகர்கள் இந்த புத்தகத்தை நகைச்சுவையை விட அதன் தீவிரத் தன்மையினையும் அது கூறிய சமூக கருத்துக்களையும் பாராட்டினர்.  

## பின்னணி
பிரித்தானிய நகைச்சுவை நடிகர் இராபர்ட் வெப் *2014 ஆம் ஆண்டில் நியூ ஸ்டேட்ஸ்மேனுக்காக* "*ஹவ் நாட் டு பீ எ பாய்*" என்ற தலைப்பில் ஒரு கட்டுரையை எழுதினார், அதில் இவர் தனது தாயின் மரணம் மற்றும் இவரது தந்தையின் ஆண்மை குறித்த இவரது உறவைப் பற்றி விவாதித்தார். ஆண்மை பற்றி எழுதுவதற்கு ஒரு நல்ல வழி இவருடைய ஆரம்பகால வாழ்க்கையின் வில்லை என்று இவர் கண்டறிந்தார். 2015 ஆம் ஆண்டில், இவர் ஒரு நினைவுக் குறிப்பினைப் பற்றிய வேலையில் ஈடுபட்டு வருவதாக அறிவித்தார். இவர் இரண்டு நூல்களை எழுத *கனோங்கேட் புக்ஸ் நிறுவனத்துடன்* ஒரு ஒப்பந்தம் செய்திருந்தார், அதில் இரண்டாவது புதினம் *கம் அகெய்ன்* (2020) ஆனது. ஒரு புத்தகத்திற்காக இவர் வைத்திருந்த கருத்தினை அடிப்படையாகக் கொண்டது.அது ஆண்கள் இதழ்கள் *மற்றும் டாப் கியர்* போன்ற சிறுவர் கலாச்சார தலைப்புகளின் நகைச்சுவை பகுப்பாய்வு ஆகும், ஆனால் இவர் இந்த யோசனையை கைவிட்டார்.  

வெப்பின் வாழ்க்கையின் நிகழ்வுகள் ஒழுங்கற்றதாக இதில் வழங்கப்படுகின்றன. இவருக்கு நடந்த நிகழ்வுகள் மற்றும் இவரது நடத்தையை பாதிக்கும் வழிகளுக்கு இடையே தொடர்புகளை ஏற்படுத்தும் நிகழ்வுகளை முன்வைப்பதை இவர் நோக்கமாகக் கொண்டார். *தி ஸ்காட்ஸ்மேனில்* ஒரு நேர்காணலின் படி, இவருடைய மோசமான வாழ்க்கை முடிவுகள் அனைத்தும் "நான் ஒரு பையனாக இருக்க முயற்சித்ததால், அல்லது நான் ஒரு மனிதனாக இருக்க முயற்சித்ததால்" எடுக்கப்பட்டதாலே நிகழ்ந்ததாக இவர் கூறினார்.  

*ரேடியோ டைம்ஸிடம்* பேசுகையில், வெப் தனது தாயின் மரணம் மற்றும் அதற்கு அடுத்த மாதங்கள் பற்றி எழுதுவது கடினமாக இருந்ததாகக் கூறினார். தனது பார்வையாளர்களைப் பாதுகாப்பதாக உணர்ந்ததாகவும், அனைத்து நிகழ்வுகளையும் விரைவாக வெளிப்படுத்த விரும்பவில்லை அல்லது "அலங்கார உணர்வு இல்லாமல்" வெளிப்படுத்த விரும்பியதாகவும் இவர் கூறினார்.
# எஸ். ஏ. காஜா மொய்தீன்

**எஸ்.ஏ. காஜா மொய்தீன்**(S.A. Khaja Mohideen) (4 பிப்ரவர் 1927 - 11 ஏப்ரல் 2003 ), இந்திய ஒன்றிய முஸ்லிம் லீக் அரசியல்வாதி ஆவார். நாடாளுமன்ற உறுப்பினராக இரண்டு முறை மாநிலங்களவையில் பணியாற்றியுள்ளார்.  

## அரசியல் வாழ்க்கை
4 பிப்ரவர் 1927 இல் அப்துல் காதர் என்பவருக்கு மகனாகப் பிறந்தார். 03-04-1968 முதல் 02-04-197 மற்றும் 03-04-1974 முதல் 02-04-1980 வரையிலும் மாநிலங்களவைக்கு, இந்திய ஒன்றிய முஸ்லிம் லீக் சார்பாக தேர்ந்தெடுக்கப்பட்டார்.  

## குடும்பம்
காஜா மொய்தீனுக்கு ஜெய்லானி பீவி என்ற மனைவியும், 1 மகள் மற்றும் 6 மகன்களும் உள்ளனர்.  

## இறப்பு
ஏப்ரல் 11, 2003 அன்று, காஜா மொய்தீன் மாரடைப்பால் சென்னையில் மறைந்தார்.
# எம். எம். பீர்முஹம்மது

**எம். எம். பீர்முஹம்மது**(M. M. Peer Mohamed) இஸ்லாமிய அறிஞரும், இந்திய ஒன்றிய முஸ்லிம் லீக் அரசியல்வாதியும் ஆவார்.  

திருநெல்வேலி மாவட்டம்,அம்பாசமுத்திரம் வட்டம் இரவண சமுத்திரத்தில் பிறந்த இவர் சொல்லின் செல்வர் என்றும் அழைக்கப்பட்டவர். 1967 ஆம் ஆண்டு சென்னை மாநில சட்டமன்றத் தேர்தலில்,மேலப்பாளையம் சட்டமன்றத் தொகுதியில், இந்திய ஒன்றிய முஸ்லிம் லீக் சார்பாக போட்டியிட்டு தேர்ந்தெடுக்கப்பட்டார்.  

## மேலப்பாளையம் சட்டமன்றத் தொகுதி

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1967 | எம்.எம். பீர்முஹம்மது | மு.லீக் | 36123 | 55.04 | எஸ்.ஆர்.ரெட்டியார் | காங்கிரசு | 27999 | 42.66 . | } |

## இறப்பு
22-1-81 அன்று எம். எம். பீர்முஹம்மது அவர்கள் உடல் நலக்குறைவால் காலமானார்.
# விஹீர்


**விஹீர்** (*Vihir*, பொருள்: கிணறு) என்பது 2009 ஆம் ஆண்டின் மராத்தி திரைப்படமாகும். உமேஷ் விநாயக் கல்கர்னி இப்படத்தை இயக்கியுள்ளார். இது 2010 மார்ச்சில் வெளியிடப்பட்டது. இப்படமானது பெர்லின் திரைப்பட விழா மற்றும் நெதர்லாந்தில் 2010 ஆம் ஆண்டு ரோட்டர்டாம் சர்வதேச திரைப்பட விழாக்களில் திரையிடப்பட்டது.  

இது ஏபி கார்ப் லிமிடெட் நிறுவனத்தின் முதல் மராத்தி படமாகும்.  

## கதைக்களம்
இப்படமானது சமீர், நசிகேத் என்ற இரு சிறுவர்களின் தத்துவார்த்த உரையாடலை மைய்யக் கதையாக கொண்டது. இந்த இருவரும் வெவ்வேறு நகரங்களில் வசிக்கின்றனர். தங்கள் வாழ்க்கையை கடிதங்கள் வாயிலாக பகிர்ந்து கொள்கின்றனர்.  

ஒருசமயம் திருமண நிகழ்வு ஒன்றுக்காக சமீர் நசிகேதன் வீட்டுக்கு வருகிறான். அப்போது நசிகேத் பேசும்போது தன் வீடு, குடும்பம், ஊர் இவற்றை விட்டு எங்காவது தனியாக சென்றுவிட விரும்புவதாக சமீரிடம் சொல்கிறான். சில நாட்கள் கழித்து சமீர் நசிகேதனின் மரணம் குறித்து கேள்விப்படுகிறான்.  

அதை நம்பாத சமீர் கண்ணாமூச்சி விளையாட்டில் ஒளிந்து கொண்டதுபோல நசிகேத் ஒளிந்து கொண்டிருப்பான் என்று சமீர் நம்புகிறான். அதனால் அவனைத் தேடி காடு மலை என்று தேடி அலைகிறான். இறுதியில் ஆட்டிடையர் ஒருவர் *காணாமல் போனவரை உன் இதயத்தில் தேடு* என்று ஆற்றுப்படுத்துகிறார். அதன்பிறகு நசிகேத் தன் உள்ளத்தல் இருப்பதாக உணர்கிறான்.  

## நடிப்பு

- சமீர்: மதன் தியோதர்
- நச்சிகெத்: அலோக் ராஜ்வாடே
- அஜோபா (தாத்தா) : மோகன் அகஷே
- ஆஜி (பாட்டி): ஜோதி சுபாஷ்
- பாவ்-ஆஜி : சுலபா தேஷ்பாண்டே
- சுலபா : ரேணுகா தப்தர்தார்
- ஷோபா : அஸ்வினி கிரி
- பவாஷா மாமா : கிரிஷ் குல்கர்னி
- பிரபா: அம்ருதா சுபாஷ்
- சீமா : வீணா ஜம்கர்
- தயாடி : பர்னா பேதே
- சோனி: ஷரவி குல்கர்னி
- ஆஷு : ஆதித்யா கணு
- அன்ஷு : அஜிங்க்யா கணு
- சமீரின் தந்தை : கிரண் யத்னோபாவிட்
- நச்சிகேத்தின் தந்தை: அபய் கோட்சே
- பிக்பாக்கெட்: ஸ்ரீகாந்த் யாதவ்
- ஆட்டிடையர் : விட்டல் உமாப்

## கலந்துகொண்ட திரைப்பட விழாக்கள்

- 14 வது பூசன் சர்வதேச திரைப்பட விழா
- 8 வது புனே சர்வதேச திரைப்பட விழா, இந்தியா
- கேரளா சர்வதேச திரைப்பட விழா 2009
- பெர்லின் சர்வதேச திரைப்பட விழா 2010
- ரோட்டர்டாம் சர்வதேச திரைப்பட விழா 2010
- 26 வது வார்சா சர்வதேச திரைப்பட விழா (2010)

## விருதுகள்
| சிறந்த இயக்குநர் | உமேஷ் குல்கர்னி |  |  |
| --- | --- | --- | --- |
| சிறந்த ஒளிப்பதிவாளர் | சுதிர் பல்சனே | ரோட்டர்டாம் சர்வதேச திரைப்பட விழா 2010 |  |
| சிறந்த ஒலி வடிவமைப்பு | அந்தோணி பிஜே ரூபன் |  |  |
| சிறந்த ஒளிப்பதிவாளர் | சுதிர் பல்சனே | ஜீ கவுரவ் விருதுகள் 2010 | } |

## ஆதாரங்கள்

- விஹிர் 'பெர்லின் பிலிம் ஃபெஸ்டில் திரையிடப்படுகிறது
- தேசிய திரைப்பட விருதுகளுக்குப் பிறகு, 'விஹிர்' இயக்குநர் பெர்லினைப் பார்க்கிறார்
- ஏபிசிஎல்லின் முதல் மராத்தித் திரைப்படம் எஸ் கொரியாவில் உலக அரங்கேற்றத்திற்காக அமைக்கப்பட்டது
# அமிதா மனதுங்கா

**அமிதா கல்யாணி மனதுங்கா** (**Amita Kalyanie Manatunga)** இலங்கை நாட்டைச் சேர்ந்த உயிரியற் புள்ளியல் நிபுணர் ஆவார். எமோரி பல்கலைக்கழகத்துடன் இணைந்த ரோலின்சு பொது சுகாதாரப் பள்ளியில் உயிரியற் புள்ளியியல் மற்றும் உயிரியற் தகவலியல் பாடங்களின் பேராசிரியராக இவர் பணிபுரிகிறார். அமிதா இங்கு வின்சிப் புற்றுநோய் நிறுவனத்துடனும் இணைந்து செயல்படுகிறார். பலதரப்பட்ட உயிர்வாழும் தரவு மற்றும் உடன்பாட்டை மதிப்பிடுவது இவரது முறையான ஆராய்ச்சி ஆர்வமாகும். இம்மதிப்பீடு பெரும்பாலும் உயிரியல் மருத்துவ ஆய்வுகளில் பயன்படுத்தப்படும் மேலும் இவரது ஆராய்ச்சி ஆர்வங்கள் இடை - மதிப்பீட்டு நம்பகத்தன்மை, சுற்றுச்சூழல் தொற்றுநோய் மற்றும் சிறுநீரகங்களின் மருத்துவ படமெடுத்தல் போன்றவற்றின் பக்கம் இருந்தன. தற்போது அமிதா இனப்பெருக்க/சுற்றுச்சூழல் தொற்றுநோயியல் மற்றும் அணு மருத்துவ ஆய்வுகளில் சிறுநீரகப் படங்களின் விளக்கம் கொடுத்தல் போன்றவற்றில் ஆழமாக ஈடுபட்டுள்ளார். கூடுதலாக இவர் மன ஆரோக்கியம், மனச்சோர்வை கண்டறிதல் மற்றும் சிகிச்சை பற்றிய ஆய்வுகளிலும் ஈடுபட்டுள்ளார்.  

## கல்வி மற்றும் தொழில்
இலங்கையிலுள்ள கொழும்பு பல்கலைக்கழகத்தில் 1978 ஆம் ஆண்டு அமிதா மனதுங்கா முதல் வகுப்பில் ஆனர்சு பட்டம் பெற்றார். 1984 ஆம் ஆண்டு பெர்து பல்கலைக்கழகத்திலும் 1986 ஆம் ஆண்டு ரோசெசுட்டர் பல்கலைக் கழகத்திலும் படித்து புள்ளியியலில் இவர் முதுகலைப் பட்டம் பெற்றார். 1990 ஆம் ஆண்டு அமிதா ரோசெசுட்டர் பல்கலைக் கழகத்தில் முனைவர் பட்டத்தைப் பெற்றார். அவரது ஆய்வுக் கட்டுரை, *நிலையான பலவீனங்களால் உருவாக்கப்பட்ட பன்முக உயிர்வாழ்வு விநியோகங்களுக்கான அனுமானம்*, என்ற தலைப்பில் இவருடைய முனைவர் பட்ட ஆய்வறிக்கை அமைந்தது. டேவிட் ஓக்சு முனைவர் பட்டத்திற்கான வழிகாட்டியாக மேற்பார்வையிட்டார்.  

முனைவர் பட்டத்தை முடித்த பிறகு, இந்தியானா பல்கலைக்கழகத்தின் உயிரியற் புள்ளியியல் பிரிவில் உதவிப் பேராசிரியராக மூன்று ஆண்டுகள் பணியாற்றிய பிறகு, 1994 ஆம் ஆண்டில் எமோரி பல்கலைக்கழகத்தில் பதவிக் கால உதவிப் பேராசிரியராக அமிதா சேர்ந்தார். 2004 ஆம் ஆண்டு எமோரியில் முழுப் பேராசிரியராக பதவி உயர்வு பெற்றார். எமோரியில், நீண்ட கால மற்றும் அடிக்கடி இணைகின்ற மற்ற இரண்டு பெண்களுடன் இணைந்து உயிரியியல் புள்ளியியலாளராக பணியாற்றுகிறார். லிமின் பெங் மற்றும் அவரது முன்னாள் மாணவர் யிங் குவோ ஆகிய இருவரும்தான் மற்ற இரண்டு பெண்களாவர்.  

எமோரிக்கு வந்ததிலிருந்து, எமோரி பல்கலைக்கழக பொது மருத்துவ ஆராய்ச்சி மையத்தில் முதன்மை உயிரியற் புள்ளியியலாளராக வேலை செய்கிறார். மனநலம், இருதயவியல் மற்றும் சிறுநீரக நோய்கள் உள்ளிட்ட மருத்துவ ஆய்வுகளில் கூட்டு ஆராய்ச்சியில் ஈடுபடுகிறார். தொடக்கத்தில் இவர் உயர் இரத்த அழுத்தத்தில் நீண்ட ஆய்வுகளின் வடிவமைப்பு மற்றும் பகுப்பாய்வில் ஆராய்ச்சியாளர்களுடன் விரிவாக ஒத்துழைத்தார்.  

எமோரியில் மாணவர்களுக்கு உயிரியற் புள்ளியியல் அறிமுகம், நேரியல் மாதிரிகள் கோட்பாடு, புள்ளியியல் அனுமானம், உயிர் பகுப்பாய்வு மற்றும் நீளமான தரவு உள்ளிட்ட பல்வேறு முனைவர் பட்ட பட்டதாரி நிலை படிப்புகளை கற்பித்தார். மேலும் மருத்துவர்களுக்காக பிரத்யேகமாக வடிவமைக்கப்பட்ட உயிரியல் ஆய்வுகளில் குறுகிய படிப்புகளை இயக்குநராக இருந்து இயக்கியுள்ளார். முதுநிலை மருத்துவ ஆராய்ச்சி திட்டத்தின் ) செயற்குழுவில் அமிதா ஈடுபடுகிறார்.  

## அங்கீகாரம்
அமிதா மனதுங்கா 2004 ஆம் ஆண்டு அமெரிக்க புள்ளியியல் சங்கத்தின் உறுப்பினராகத் தேர்ந்தெடுக்கப்பட்டார்.
# குசுமா கருணாரத்ன

**குசுமா கருணாரத்ன (Kusuma Karunaratne) இலங்கையைச் சேர்ந்த** ஒரு கல்வியாளர் ஆவார். எதிரிவீர செயசூரியா என்ற பெயராலும் இவரை அழைக்கிறார்கள். 1940 ஆம் ஆண்டு நவம்பர் மாதம் 21 ஆம் தேதியன்று இவர் பிறந்தார். பல்கலைக்கழக நிர்வாகி, பேராசிரியர் மற்றும் சிங்கள மொழி மற்றும் இலக்கிய அறிஞர் என்று பன்முகங்களுடன் இவர் இயங்குகிறார்.  

பேராசிரியர் குசுமா கருணாரத்ன இலங்கையின் கொழும்பு பல்கலைக்கழகத்தில் பட்டதாரிப் பீடத்தின் முன்னாள் கல்வித் தலைவராகவும் தற்போது அதே பல்கலைக்கழகத்தில் சிங்களத் துறையில் மூத்த விரிவுரையாளராகவும் உள்ளார். சிங்கள ஆய்வுகள் மற்றும் சப்பான்-இலங்கை உறவுகளை வலுப்படுத்துதல் ஆகியவற்றில் இவர் புகழ்பெற்றவராவார்.  

சிங்களம் -ஆங்கிலம் மற்றும் சப்பானிய நாவல்களின் ஏராளமான மொழிபெயர்ப்புகள் இவரது சாதனைகள் ஆகும். இத்துடன் சப்பானிய மொழியில் மொழிபெயர்க்கப்பட்ட இவரது சொற்பொழிவுகளின் அடிப்படையில் சிங்கள இலக்கியம் பற்றிய ஒரு புத்தகமும் வெளியிடப்பட்டுள்ளது.  

## தனிப்பட்ட வாழ்க்கை
தென் இலங்கையின் மாத்தறை மாவட்டத்தில் அமைந்துள்ள சிறிய கடற்கரை நகரமான திக்வெல்லா நகரத்தில் குசுமா கருணாரத்னே பிறந்தார். ஆறு குழந்தைகள் கோண்ட குடும்பத்தில் மூன்றாவது குழந்தையாக ஒரு வணிகக் குடும்பத்தில் பிறந்த இவர் தனது பள்ளிக் கல்வியைத் தொடம்பகலா வித்யாலயாவிலும், பின்னர் திக்வெல்லா நகரத்திலுள்ள வியிதா வித்யாலயாவிலும் படித்தார். கண்டி பேராதனை பல்கலைக்கழக வளாகத்தில் உள்ள இலங்கை பல்கலைக்கழகத்தில் இளங்கலை கல்வியை முடித்தார்; 1964 ஆம் ஆண்டு அந்த நிறுவனத்தில் முதல் வகுப்பு மரியாதை பட்டம் பெற்ற முதல் பெண் மாணவி என்ற சிறப்புடன் இவர் பட்டம் பெற்றார். முதுகலை பட்டப்படிப்புக்காக இங்கிலாந்துக்குச் செல்லும் வாய்ப்பு வழங்கப்பட்டபோது இவருடைய கல்வி வாழ்க்கை ஒரு முக்கிய இடத்தை அடைந்தது. பல்கலைக்கழகத்தில் நிரந்தர நியமனம் பெற்ற முதல் பெண் என்ற சிற்ப்பை அடைந்த போது குசுமா கருணாரத்னவின் திறமைக்கு வெகுமதியும் அளிக்கப்பட்டது பின்னர் இவர் சமரசீவ கருணாரத்ன என்ற பொறியாளரைத் திருமணம் செய்து கொண்டார். தம்பதியருக்கு இரண்டு மகன்கள் பிறந்தனர். சவந்த் கருணாரத்ன மற்றும் பசந்த் கருணாரத்ன என்பது அவர்களின் பெயர்களாகும். இருவரும் வரைகலை மற்றும் காணொளி செயலாக்கத்தில் நிபுணத்துவம் பெற்ற மின் பொறியாளர்களாவர். மூத்தவர், சவந்த் கருணாரத்ன, முனைவர் பட்டம் பெற்றவர். ஆத்திரேலியாவின் சிட்னி பல்கலைக்கழகத்தில் மின் மற்றும் கணினி பொறியியலில் இப்பட்டம் பெற்றார். இளையவர், பசந்த் கருணாரத்னவும் முனைவர் பட்டம் பெற்றவர். அமெரிக்காவில் வடமேற்கு பல்கலைக்கழகத்தில் மின் பொறியியல் மற்றும் கணினி அறிவியலில் இப்பட்டம் பெற்றார்.  

## கல்வி வாழ்க்கை
இலங்கை பல்கலைக்கழகத்தில் சிங்களத் துறையின் உதவி விரிவுரையாளராக நியமிக்கப்பட்டதன் மூலம் இவருடைய கல்வி வாழ்க்கை தொடங்கியது. 1967 ஆம் ஆண்டு குசுமாவும் அவரது கணவரும் ஐக்கிய ராச்சியம் சென்றனர். இருவரும் அவரவர் முதுநிலை படிப்புகளைத் தொடர்ந்தனர்.  

கொலம்போ பல்கலைக்கழகத்தில் சிங்களத் துறையின் முதல் பெண் விரிவுரையாளரான குசுமா கருணாரத்ன, பின்னர் சிங்களத்தின் முதல் பெண் பேராசிரியராகவும், அந்தத் துறைக்கு தலைமை வகிக்கும் முதல் பெண்ணாகவும் ஆனார்.  
- *தேர்ந்தெடுக்கப்பட்ட இலங்கை சிறுகதைகள்,*
- *எமிங்வேயின் தி சன்* ஆல் ரைசசு ஆங்கில-சிங்கள மொழிபெயர்ப்பு

## கவுரவங்கள் மற்றும் விருதுகள்

- உருகூனு புத்ரா விருது
- லியா வருணா விருது
- ஃபுல்பிரைட்டு உறுப்பினர்
- சப்பான் அறக்கட்டளை, உறுப்பினர்
- உதிக்கும் சூரியன், தங்கக் கதிர்கள் மற்றும் கழுத்து ரிப்பன் வரிசை
# அல்கா கிரிப்லானி

**அல்கா கிரிப்லானி** (Alka Kriplani) ஒரு இந்திய மகளிர் மருத்துவ நிபுணர், மருத்துவ எழுத்தாளர் மற்றும் கல்வியாளர், இனப்பெருக்க உட்சுரப்பியல் மற்றும் பெண்ணோயியல், உள்நோக்கியல் ஆகிய துறைகளில் அவரது பங்களிப்புகளுக்கு பெயர் பெற்றவர். அவர் அனைத்திந்திய மருத்துவ அறிவியல் இந்தியா நிறுவனம், புது தில்லியின் மகளிர் நலவியல் மற்றும் மகப்பேறியல் துறையின் பேராசிரியர் மற்றும் தலைவர் ஆவார் . 2007 ஆம் ஆண்டில் மரு பிசி ராய் விருது பெற்றவர்  

## சுயசரிதை
இந்திய மாநிலமான சத்தீஸ்கரில், ஜவஹர்லால் நேரு நினைவு மருத்துவக் கல்லூரி, ராய்பூரில் அல்கா கிரிப்லானி மருத்துவத்தில் *எம்பிபிஎஸ்* பட்டம் பெற்றார் மற்றும் மகளிர் மருத்துவம் மற்றும் மகப்பேறியலில் (MD) முதுகலைப் பட்டம் பெற்றார். பின்னர், புதுதில்லியில் உள்ள அகில இந்திய மருத்துவ அறிவியல் நிறுவனத்தில் சேர்ந்தார், அங்கு பேராசிரியர் மற்றும் மகளிர் மற்றும் மகப்பேறியல் துறையின் தலைவராக உள்ளார். அவர் லண்டனின் ராயல் மகப்பேறியல் மற்றும் மகளிர் மருத்துவக் கல்லூரியின் (FRCOG) கவுரவ உறுப்பினராக உள்ளார்  

டாக்டர் கிரிப்லானி 2011 ஆம் ஆண்டு முதல் இந்திய மகளிர் மருத்துவ நாளமில்லா சங்கத்தின் (GESI) தலைவராகவும், டெல்லியின் மகப்பேறியல் மற்றும் மகளிர் மருத்துவ நிபுணர் சங்கத்தின் (AOGD) முன்னாள் தலைவராகவும் , மகப்பேறு மற்றும் மகளிர் மருத்துவ சங்கங்களின் கூட்டமைப்பின் மற்றும் தில்லி மகளிர் மருத்துவ உள்நோக்கியல் சமூகத்தின் துணைத் தலைவராக இருந்தார். இந்திய மகப்பேறியல் மற்றும் மகளிர் மருத்துவக் கல்லூரியின் முன்னாள் நிர்வாக குழு உறுப்பினராக இருந்துள்ளார், மகளிர் நலவியல் துறையியல் தொடர்பான அவரது கண்டுபிடிப்புகள் உற்றுநோக்கு திறனாய்வு தேசிய மற்றும் சர்வதேச பத்திரிகைகள் வெளியான பல ஆவணங்கள் மூலம் பதிவு செய்யப்பட்டுள்ளது. அவர் 691 வெளியீடுகளின் ஆசிரியர் 2 புத்தகங்கள், 269 மருத்துவ ஆவணங்கள், 271 சுருக்கங்கள் மற்றும் மற்ற ஆசிரியர்களால் வெளியிடப்பட்ட 53 அத்தியாயங்களை வழங்கியுள்ளார்.  

கிரிப்லானி, தேசிய மருத்துவ அறிவியல் அகாடமியின் தேர்ந்தெடுக்கப்பட்ட உறுப்பினர் ஆவார், *சிஎல் ஜாவேரி (1995), டாக்டர் நீரா அகர்வால் தங்கப் பதக்கம் (1999), கேபி தாமஸ்கர் விருது (2002), டிஎம்ஏ* போன்ற பல விருதுகள் மற்றும் கௌரவங்களைப் பெற்றுள்ளார். *மருத்துவ ஆசிரியர்கள் விருது (2005), ஜெகதீஸ்வரி மிஸ்ரா விருது (2006), ராஷ்ட்ரிய கவுரவ் விருது* (2007), இனப்பெருக்க உட்சுரப்பியல் துறையில் டாக்டர் நிமிஷ் ஷெலட் ஆராய்ச்சி பரிசு (2010) ) மற்றும் DGF ஆண்டின் சிறந்த பெண்கள் விருது (2010). இந்திய அரசு 2007 ஆம் ஆண்டில் டாக்டர் பிசி ராய் விருது மிக உயர்ந்த இந்திய மருத்துவ விருது இதுவாகும். அதைத் தொடர்ந்து 2015 ஆம் ஆண்டில் பத்மசிறீ விருது வழங்கப்பட்டது.
# சரிபா கபாரி


**சரிபா கபாரி** (*Zarifa Ghafari*; பிறப்பு 1992) ஒரு ஆப்கான் ஆர்வலரும், அரசியல்வாதியும் ஆவார். நவம்பர் 2019இல், இவர் ஆப்கானித்தானின் வர்தகு மாகாணத்தின் தலைநகரான மைதான் சாரின் நகரத் தந்தையானார். ஆப்கானித்தான் பெண் நகரத் தந்தைகளில் ஒருவராக இவர் இருந்தார். மேலும் 26 வயதில் நியமிக்கப்பட்ட இளையவர் ஆவார். ஆப்கானித்தானில் பெண்களின் உரிமைகளை முன்னேற்றுவதற்காக இவர் மேற்கொண்ட முயற்சிகளுக்கு பெயர் பெற்றவர். 2020ஆம் ஆண்டில் அமெரிக்க வெளியுறவு செயலாளரால் சர்வதேச வீரதீர பெண்கள் விருதுக்குத் தேர்ந்தெடுக்கப்பட்டார். இவர் மூன்று கொலை முயற்சிகளில் இருந்து தப்பியுள்ளார்.  

## ஆரம்ப கால வாழ்க்கை
இவர், 1992 ல் காபுலில் ஆப்கானித்தான் இராணுவ அதிகாரியும் சிறப்பு அதிரடிப்படையில் தளபதியுமான அப்துல் வாசி கபாரி என்பவரின் மகளாகப் பிறந்தார். இவரது தந்தை நவம்பர் 5, 2020 அன்று காபுலில் உள்ள தனது வீட்டின் முன் தீவிரவாதிகளால் சுட்டுக் கொல்லப்பட்டார். சரிபா தனது ஆரம்பக் கல்விக்காக பாக்டியா மாகாணத்தில் உள்ள அலிமா கசான் உயர்நிலைப் பள்ளியில் பயின்றார். பின்னர், இந்தியாவின் சண்டிகரின் பஞ்சாப் பல்கலைக்கழகத்தில் தனது உயர் கல்வியைத் தொடர்ந்தார்.  

## நகரத் தந்தை
ஆப்கானித்தானின் குடியரசுத் தலைவர் அசரஃப் கனியால் இவர் சூலை 2018 இல் மைதான் சாரின் நகரத் தந்தையாக அதிகாரப்பூர்வமாக நியமிக்கப்பட்டார். இவ்வாறு நியமிக்கப்பட்ட ஆப்கானித்தானின் இளைய நகரத் தந்தையாக ஆனார். ஆனால் சில ஆதாரங்கள் தவறுதலாக ஆப்கானித்தானின் முதல் பெண் நகரத் தந்தை என்று சாரிபாவை கூறுகிறார்கள். எனினும், இவரது வயது மற்றும் பாலினம் குறித்தும் உள்ளூர் அரசியல்வாதிகள் எதிர்ப்புகளாலும் அச்சுறுத்தல்கள் காரணமாகவும் நகரத் தந்தையாக பணியேற்பது ஒன்பது மாதங்கள் தாமதமாக இருந்தது.  

## கொலை முயற்சி
ஆப்கானித்தானில் மற்ற பெண் நகரத் தந்தைகளும் இருந்தனர், ஆனால் பொதுவாக கலாச்சாரத்தை பொறுத்துக்கொள்ளக்கூடிய பகுதிகளில் காணப்படுகின்றனர். பாரம்பரியமாக பழமைவாத மாகாணமான வர்தகு மாகாணம் போன்ற இடங்களில் தலிபான்கள் பரவலான ஆதரவைக் கொண்டுள்ளனர். இவர் கிட்டத்தட்ட ஏற்றுக்கொள்ள முடியாத நிலையை வகித்தார். நகரத் தந்தையாக முதல் நாளில், இவர் பதவியை விட்டு விலகுமாறு எச்சரித்த ஒரு குழுவினரின் தொல்லைகளை எதிர்கொண்டார். இவர் நகரத் தந்தையாகப் பொறுப்பேற்ற பிறகு தாலிபான் மற்றும் இசுலாமிய அரசு ஆகியோரிடமிருந்து மரண அச்சுறுத்தல்களையும் எதிர்கொண்டார். சாரிபா 2019 மார்ச் மாதம் மைதான் சாகரின் நகரத் தந்தையாகப் பதவியேற்றார். எனினும், பாதுகாப்பு காரணங்களுக்காக, இவர் காபுலில் வசித்து வந்தார். தனது நகரத்தில் குப்பை எதிர்ப்பு பிரச்சாரத்தை அறிமுகப்படுத்த முடிந்தது. மேலும் இவர் மற்ற பெண்களுக்கு ஒரு முன்மாதிரியாக திகழ்ந்தார்.  

இவரது தந்தை துப்பாக்கிதாரிகளால் கொல்லப்பட்ட பிறகு, "இதை தலிபான்கள்தான் செய்துள்ளனர். மைதான் சாரில் என்னை அவர்கள் விரும்பவில்லை. அதனால்தான் அவர்கள் என் தந்தையைக் கொன்றார்கள்" என்று கூறினார். தலிபான்களுக்கும், அமெரிக்காவிற்கும் இடையில் பேச்சுவார்த்தைகளால் ஏற்பட்ட நிச்சயமற்ற தன்மையைத் தொடர்ந்து பெண்களின் உரிமைகளைப் பாதுகாக்குமாறு அப்போதைய அமெரிக்க வெளியுறவு அமைச்சர் மைக் பாம்பியோவிடம் இவர் ஒரு சிறப்பு வேண்டுகோள் விடுத்தார்.  

## விருதுகள்
பிபிசியால் 2019ஆம் ஆண்டில் உலகம் முழுவதிலுமிருந்து 100 ஊக்கமளிக்கும் மற்றும் செல்வாக்குள்ள பெண்களின் பட்டியலில் இவர் இடம் பெற்றார். அமெரிக்க வெளியுறவு செயலாளரால் சாரிபா 2020 இல் சர்வதேச வீரதீர பெண்ணாகத் தேர்ந்தெடுக்கப்பட்டார்.
# மகளிர் நலவியல்



**மகளிர் நலவியல்** (Gynaecology) என்பது பெண் இனப்பெருக்க அமைப்பின் ஆரோக்கியத்தை கையாளும் மருத்துவ நடைமுறையாகும். பெரும்பான்மையாக அனைத்து மகளிர் மருத்துவர்களும் மகப்பேறியல் மருத்துவர்களாக உள்ளனர்.  

இந்த சொல்லுக்கு "பெண்களின் அறிவியல்" என்று பொருள். ஆண் இனப்பெருக்க முறைக்கு குறிப்பிட்ட மருத்துவப் பிரச்சினைகளைக் கையாளுவதற்கு ஆண்மையியல் என்று பெயர்.  

## சொற்பிறப்பியல்
"மகளரி நலவியல்" எனும் சொல்லானது γυνή எனும் கிரேக்கச் சொல்லில் இருந்து வந்தது.  

## வரலாறு
கிமு 1800 தேதியிட்ட காகூன் மகளிர் மருத்துவ பாப்பிரஸ், பெண்களின் ஆரோக்கியம் - இயற்கை நோய்கள், கருவுறுதல், கர்ப்பம், கருத்தடை போன்றவை பற்றி குறிப்பிட்டிருந்தது. இந்த உரைப் பகுதியானது முப்பத்து நான்கு பிரிவுகளாகப் பிரிக்கப்பட்டுள்ளது, ஒவ்வொரு பகுதியும் ஒரு குறிப்பிட்ட சிக்கலைக் கையாளுகிறது மற்றும் நோயறிதல் மற்றும் சிகிச்சையைக் கொண்டுள்ளது. இதில் எந்த முன்கணிப்பும் பரிந்துரைக்கப்படவில்லை. இதில் அறுவைசிகிச்சை முறை பயன்படுத்தபடவில்லை.  

இந்திய பாரம்பரிய மருத்துவ முறையான ஆயுர்வேதத்தின் நூல்கள், மகளிர் மருத்துவம் தொடர்பான கருத்துகள் மற்றும் நுட்பங்கள் பற்றிய விவரங்களையும் வழங்குகிறது.  

ஹிப்போகிரேடிக் கார்பஸ் கிமு 5/4 ஆம் நூற்றாண்டுகளைச் சேர்ந்த பல மகளிர் மருத்துவ நூல்களைக் கொண்டுள்ளது. கிமு 4 ஆம் நூற்றாண்டிலிருந்து மருத்துவ நூல்களுக்கு அரிஸ்டாட்டில் மற்றொரு வலுவான ஆதாரமாக உள்ளார், உயிரியல் பற்றிய அவரது விளக்கங்கள் முதன்மையாக *வி*லங்குகளின் வரலாறு, விலங்குகளின் பாகங்கள், விலங்குகளின் தலைமுறை ஆகியவற்றில் காணப்படுகின்றன*.*  

ஜே. மரியன் சிம்ஸ் நவீன மகளிர் மருத்துவத்தின் தந்தை என்று பரவலாகக் கருதப்படுகிறார். அவரது நடைமுறைகள் தற்போது விமர்சனத்திற்கு ஆளாகிறது, சிம்ஸ், தனது ஆய்வுகளை சோதித்துப் பார்க்க சில அடிமைகளைப் பயன்படுத்தியுள்ளார். அதில் பலருக்கு அடிமைகளில் பலருக்கு அறுவிஅ சிகிச்சை சோதனைகளில் ஈடுபட்டுள்ளார், அவர்களில் பலருக்கு மயக்க மருந்து கொடுக்கப்படவில்லை. . சிம்ஸ் தனது வீட்டுக் கொல்லைப்புற மருத்துவமனையில் நான்கு ஆண்டுகளாக அடிமைப்படுத்தப்பட்ட 12 பெண்களுக்கு அறுவை சிகிச்சை செய்தார். இந்த அறுவை சிகிச்சைகளைச் செய்யும்போது, பெண்கள் வெளிப்படும் போது ஆக்கிரமிப்பு மற்றும் வலிமிகுந்த நடைமுறைகளைப் பார்க்க ஆண்கள் மருத்துவர்கள் மற்றும் மாணவர்களை அவர் அழைத்தார். அனார்ச்சா என்ற ஒரு பெண்ணுக்கு, அவர் மயக்க மருந்து இல்லாமல் 30 அறுவை சிகிச்சைகள் செய்தார். 1855 ஆம் ஆண்டில் சிம்ஸ் நியூயார்க்கில் உள்ள பெண் மருத்துவமனையை கண்டுபிடித்தார், குறிப்பாக பெண் கோளாறுகளுக்காக ஏற்படுத்தபட்ட முதல் மருத்துவமனை ஆகும்.  

## நோய்கள்
ஒரு மகளிர் மருத்துவ நிபுணர் கையாளும் நிலைமைகளின் எடுத்துக்காட்டுகள்:  

புற்றுநோய் பாலோப்பியன் குழாய், கருப்பை, கருப்பை வாய், புணர்புழை மற்றும் பிறப்புறுப்பு உள்ளிட்ட இனப்பெருக்க உறுப்புகளின் புற்றுநோய்க்கு முந்தைய நோய்கள்.கட்டுப்பாடிழந்த சீறுநீர்ப்போக்கு மாதவிடாய் இன்மை , வலிமிகு மாதவிலக்கு (வலிமிகுந்த மாதவிடாய் காலங்களைக் குறிப்பிடுகிறது), கருவுறாமை , மாதவிடாய் மிகைப்பு (அதிக மாதவிடாய் ஏற்படும் காலங்களைக் குறிப்பிடுகிறது); கருப்பை நீக்கம் செய்வதற்கான பொதுவான அறிகுறி, இடுப்பு உறுப்புகளின் சரிவு, நோய்த்தொற்றுகள் யோனி (இன் யோனியழற்சி ), கருப்பை வாய் மற்றும் கருப்பை (உட்பட பூஞ்சை, பாக்டீரியா, வைரஸ், மற்றும் மூத்தவிலங்கு ), UTI மற்றும் இடுப்பு அழற்சி நோய், மாதவிலக்கு, பிற யோனி நோய்கள் அகியவற்றை நிபுணர்கள் கையாள்வார்கள்.
# மு. சந்திரா

**மு. சந்திரா** (*M. Chandra*) என்பவர் இந்திய அரசியல்வாதி மற்றும் தமிழ்நாடு சட்டமன்ற உறுப்பினராக இருந்தவர் ஆவார். இவர் 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விருதுநகர் மாவட்டம் இராஜபாளையம் சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

1994இல் ஆரிய சமாஜத்தின் வழிகாட்டுதலின் கீழ் இந்து மதத்திற்கு மாறினார். இவருடைய தந்தை ஒரு கிறித்தவர், இவரது தாயார் இந்து.
# நந்திதா பால்செட்கர்

**நந்திதா பால்செட்கர்** (Nandita Palshetkar பிறப்பு 30 அக்டோபர் 1963) ஒரு மருத்துவ இயக்குநர் மற்றும் இந்தியாவில் வெளிச் சோதனை முறை கருக்கட்டல் & கருவுறாமை நிபுணர் ஆவார். இவர் 2019 இல் தேர்ந்தெடுக்கப்பட்ட மகப்பேறியல் மற்றும் மகளிர் மருத்துவ சங்கங்களின் கூட்டமைப்பின் (FOGSI) தலைவராக உள்ளார். இவர் அந்த அமைப்பின் முதல் துணைத் தலைவரும் ஆவார்.  

இவர் ஃபோர்டிஸ் ப்ளூம் வெளிச் சோதனைக் கருவூட்டல் முறைமை மையங்கள் (புது டெல்லி, குர்கான், சண்டிகர், மும்பை), லீலாவதி மருத்துவமனை மற்றும் ஆராய்ச்சி மையம் மும்பை, பால்செட்கர் பாட்டில் நர்சிங் ஹோம் மும்பை, DY பாட்டீல் மருத்துவக் கல்லூரி, சக்ரா உலக மருத்துவமனை பெங்களூரு மற்றும் இந்தியாவில் எட்டு வெளிச் சோதனைக் கருவூட்டல் முறைமை மையங்களில் வெளிச் சோதனை முறை கருக்கட்டல் மற்றும் கருவுறாமை இயக்குநராக உள்ளார்.  

மருத்துவர் நந்திதா பால்செட்கர், 1994 ஆம் ஆண்டு முதல் இந்தியாவில் உள்ள பல்வேறு நிகழ்வுகள், மருத்துவமனைகள் மற்றும் மருத்துவ நிறுவனங்களில் கௌரவ பேச்சாளராகவும் ஆசிரியராகவும் உள்ளார்.  

## கல்வி வாழ்க்கை
நந்திதா பால்செட்கர், மும்பையில் உள்ள ஹில் கிரேஞ்ச் உயர்நிலைப் பள்ளியில் தனது பள்ளிப்படிப்பை முடித்தார். இவர் கற்றலில் முதல்தர மாணவியாக இருந்தார்,மற்றும் தடகளத்தில் மிகுந்த ஆர்வம் கொண்டவர் மற்றும் பள்ளியில் சிறந்த விளையாட்டு வீரர் விருதை வென்றார். இவர் மும்பை கிராண்ட் மருத்துவக் கல்லூரியில் *எம்பிபிஎஸ்* மற்றும் *எம்.டி* பட்டம் பெற்றார்.  

## பின்னணி
நந்திதா பால்செட்கர், பட்டீல் குடும்பத்தில் 1963 ஆம் ஆண்டில் பிறந்தார். இவரது தந்தை டிஒய் பாட்டீல் தேசியவாத காங்கிரஸ் கட்சியில் இருந்து பீகார் மற்றும் மேற்கு வங்காளத்தின் ஆளுநராக இருந்தார்.  

இவரது முதுகலை பட்டத்திற்குப் பிறகு, பெல்ஜியத்தின் கென்ட் பல்கலைக்கழகத்தில் ,*ஆல்ஃபா ஸ்கூல் ஆஃப் எம்பிரியாலஜி நேபிள்ஸ், ஓவன்ரியன் டிஸ்யூ ஃப்ரீஸிங் கோபன்ஹேகன், டென்மார்க்கில்* வெளிச் சோதனைக் கருசவூட்டல் முறை மற்றும் நுண்ணியக்கு முறை மற்றும் பிஜிடி ஆகியவற்றில் மேலும் நிபுணத்துவம் பெற்றார், இவர் தனது நிபுணத்துவத்தின் போது வெளிச் சோதனைக் கருவூட்டல் முறைமை மற்றும் கருவுறாமை பற்றிய பல்வேறு தலைப்புகளில் ஆராய்ச்சி செய்தார். இவரது ஆராய்ச்சியில் கரு பரிமாற்றமும் அடங்கும்.  

நந்திதா பால்செட்கர், ஒவ்வொரு மாதமும் 9 ஆம் தேதி கர்ப்பிணிப் பெண்களுக்கு நிலையான நாள் உறுதி, விரிவான மற்றும் தரமான மகப்பேறுப் பராமரிப்பை வழங்குவதற்காக இந்திய அரசின் சுகாதாரம் மற்றும் குடும்ப நல அமைச்சகம் (MoHFW) தொடங்கிய *பிரதான் மந்திரி சுரக்ஷித் மாத்ரித்வா அபியானில்* தீவிரமாக ஈடுபட்டுள்ளார்.  

நந்திதா பால்செட்கர், 2017 ' ஆம் ஆண்டில் கொண்டுவரப்பட்ட *ஷீ'ஸ் அம்பாசிடர்' எனும்*திட்ட முன்முயற்சியை ஆதரித்தார், இது தலைமைத்துவ திறன்களை வளர்க்கவும், சிறுமிகளுக்கு சுகாதார விழிப்புணர்வை அதிகரிப்பதனை நோக்கமாகக் கொண்டு வடிவமைக்கப்பட்டது. இந்தத் திட்டம் மும்பை முழுவதும் உள்ள 50 பள்ளிகளைச் சேர்ந்த 50,000 க்கும் மேற்பட்ட சிறுமிகளை தங்களுக்குள்ளும் தங்கள் சமூகத்தினரிடமும் மாற்றத்தைக் கொண்டுவரவும், மற்றவர்களுக்கு "சுகாதார தூதர்களாக" செயல்படவும் ஊக்கமளித்துள்ளது.  

## நூல் விளக்கம்
*ஹிஸ்டெரோஸ்கோபியின் பாடநூல்* நந்திதா பால்ஷெட்கர், வெளியீட்டாளர்: ஜேபி மெடிக்கல் லிமிடெட், 2013
# பிளாக் பான்தர்: வகாண்டா போரெவர்



**பிளாக் பான்தர்: வகாண்டா போரெவர்** என்பது 2022 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது பிளாக் பான்தர் என்ற மார்வெல் வரைகதை கதாபாத்திரத்தை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2018 ஆம் ஆண்டு வெளியான பிளாக் பான்தர் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் முப்பதாவது திரைப்படமும் ஆகும்.  

இந்த திரைப்படத்தை ரையன் கூக்லர் என்பவர் இயக்க, ரையன் கூக்லர் மற்றும் ஜோ ராபர்ட் கோல் ஆகியோர் கதை எழுதியுள்ளனர். கேவின் பிகே தயாரிக்கும் இந்த படத்தில் லுபிடா நியாங்கோ, டானாய் குரைரா, மார்டின் பிறீமன், லெட்டிடியா ரைட், வின்ஸ்டன் துயூக், அங்கெலா பாசெட் மற்றும் டொமினிக் தோர்ன் ஆகியோர் நடித்துள்ளனர்.  

இப்படத்தின் தொடர்ச்சியான இரண்டாம் பகுதி பிப்ரவரி 2018 இல் தயாரிக்க தீர்மானிக்கப்பட்டது. அடுத்த மாதம் இயக்குநர் ரையன் கூக்லர் என்பவருடன் பேச்சுவார்த்தை நடத்தப்பட்டு, 2019 இல் இப்படத்தின் ஆக்கப்பூர்வமான அறிவிப்புஅறிவிக்கப்பட்டது. ஆகஸ்ட் 2020 இல் பிளாக் பான்தர் வேடத்தில் நடித்த சட்விக் போஸ்மேன் என்பவர் பெருங்குடல் புற்றுநோயால் மரணித்தார். அதனால் படத்தின் திட்டங்கள் மாறின, மார்வெல் தனது டி'சல்லா  
பாத்திரத்தை மறுபரிசீலனை செய்ய விரும்பவில்லை. முதல் படத்தில் நடித்த முக்கிய நடிகர்கள் மீண்டும் இரண்டாம் படத்திலும் நடிப்பார்கள் என நவம்பர் அன்று உறுதி செயப்பட்டது. மேலும் இப்படத்தின் தலைப்பு மே 2021 இல் அறிவிக்கப்பட்டு, ஜூன் 2021 இன் பிற்பகுதியில் அட்லான்டா மற்றும் மாசச்சூசெட்ஸ் போன்ற நாடுகளை சுற்றி படப்பிடிப்பு தொடங்கபட்டது.  

பிளாக் பான்தர்: வகாண்டா போரெவர் என்ற படம் அக்டோபர் 26, 2022 அன்று ஹாலிவுட், லாஸ் ஏஞ்சல்ஸில் உள்ள எல் கேபிடன் தியேட்டர் மற்றும் டால்பி திரையரங்கில் திரையிடப்பட்டது, மேலும் இது மார்வெல் திரைப் பிரபஞ்சத்தின் நான்காம் கட்டத்தின் இறுதிப் படமாக நவம்பர் 11, அன்று அமெரிக்காவில் வெளியிடப்பட்டது. இப்படம் வெளியாகி பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது மற்றும் உலகளவில் $859.2 மில்லியன் வசூலித்தது, மேலும் 2022 ஆம் ஆண்டில் அதிக வசூல் செய்த ஆறாவது படமாக ஆனது.
# காந்தாரி பேகம்


**காந்தாரி பேகம்** (*Kandahari Begum*; 1593 - ?) காந்தஹாரி பேகம் எனவும் காந்தாரி மகால் ("காந்தாரத்தின் பெண்") எனவும் அழைக்கப்படும் இவர் முகலாய பேரரசர் ஷாஜகானின் முதல் மனைவியும், அவரது முதல் குழந்தை, இளவரசி பர்கெசு பானு பேகத்தின் தாயுமாவார்.  

பிறப்பால், இவர் ஈரானின் (பெர்சியா) முக்கிய சபாவித்து வம்சத்தின் இளவரசியும், சபாவித்து இளவரசர் சுல்தான் முசாபர் உசேன் மிர்சா சபாவியின் இளைய மகளும் ஆவார். உசேன் மிர்சா பெர்சியாவின் சபாவித்து வம்சத்தின் நிறுவனரான முதலாம் ஷா இஸ்மாயிலின் மகன் பஹ்ராம் மிர்சாவின் மகன் சுல்தான் உசைன் மிர்சாவின் மகன் ஆவார்.  

மிர்சா முசாபர், சபாவித்து ஆட்சியாளர்களுடன் சில பிரச்சனைகளைக் கொண்டிருந்தார். மேலும், காந்ததாரத்தைக் கைப்பற்றும் அழுத்தத்தை உணர்ந்ததால் அதை முகலாயர்களிடம் ஒப்படைக்க வேண்டும் என்ற நிபந்தனையுடன் சரணடைய வேண்டிய கட்டாயம் ஏற்பட்டது. இதனால் இவர் தனது தந்தையுடன் இந்தியாவுக்குச் செல்ல தனது சொந்த இடத்தை விட்டு வெளியேற வேண்டியிருந்தது. அக்பரின் ஆட்சியின் போது 1595ஆம் ஆண்டின் இறுதியில் இவரது தந்தையும் தனது நான்கு சகோதரர்களான பஹ்ரம் மிர்சா, ஐதர் மிர்சா, அல்காஸ் மிர்சா ஆகியோர் இந்தியாவுக்கு வந்தார். இவர்களுடன் 1000 கஜில்பாஷ் வீரர்களும் இந்தியா வந்தனர். முசாபர் கான் அக்பரிடமிருந்து பர்சாந்த் (மகன்) என்ற பட்டத்தைப் பெற்றார். மேலும் ஐந்தாயிரம் பேர் அடங்கிய படைகளின் தளபதியாக நியமிக்கப்பட்டார். மேலும் சம்பல் பகுதியை சாகிராகப் (சொத்து) பெற்றார். இது "அனைத்து கந்தாரத்தை விடவும் அதிக மதிப்புடையது."  

## ஷாஜஹானுடனான திருமணம்

### திருமணம்
காந்தாரி பேகம் இளவரசர் குர்ரமை ( வருங்கால ஷாஜஹான் )28 அக்டோபர் 1610 அன்று ஆக்ராவில் மணந்தார். இவர்களின் இரு குடும்பங்களுக்கும் இடையே பல குடும்ப தொடர்புகள் இருந்தன. குர்ரமின் அதிகாரப்பூர்வ வாழ்க்கை வரலாற்றாசிரியர் முகம்மது அமீன் கசுனி, திருமணத்தைப் பற்றிய அவரது விளக்கத்தில் மிகவும் விரிவாக எழுதியுள்ளார்.  

21 ஆகத்து 1611இல், இவர்களுக்கு ஒரு பெண் குழந்தை பிறந்தது. குழந்தையின் தாத்தா, பேரரசர் ஜஹாங்கீரால் "பர்கெசு பானு பேகம்" என்று பெயரிடப்பட்டார். இருப்பினும், *மாசீர்-இ-ஆலம்கிரியில்*, அவர் புருஹனர் பானு பேகம் என்று குறிப்பிடப்படுகிறார். அவர் தன் தந்தையின் மூத்த குழந்தையாவார். ஆனால் அவருடைய தாயின் ஒரே குழந்தை. அக்பரின் முதல் மற்றும் முக்கிய மனைவியாக இருந்த குர்ரமை வளர்த்த தோவஜர் பேரரசி ருக்கையா சுல்தான் பேகத்தின் பராமரிப்பில் குழந்தை ஒப்படைக்கப்பட்டது.  

## கல்லறை
இவரது இறபிற்குப் பிறகு ஆக்ராவில் இவரால் நிறுவப்பட்ட 'காந்தாரி தோட்டம்' என்று அழைக்கப்பட்ட ஒரு தோட்டத்தின் மையத்தில் அடக்கம் செய்யப்பட்டார். இவர் ஒரு பள்ளிவாசலையும் கட்டினார். அது ஆக்ராவில் உள்ள காந்தாரி தோட்டத்தின் மேற்குப் பகுதியில் மூன்று வளைவுகளுடன், ஒற்றை குவிமாடத்தைக் கொண்டிருந்தது. இது இப்போது இல்லை. 1707இல் ஔரங்கசீப்பின் மரணத்தைத் தொடர்ந்து நடந்த தாக்குதல்களால் இவரது கல்லறையின் மீது இருந்த கட்டிடம் பெருமளவில் அழிக்கப்பட்டது. பிரித்தானிய கிழக்கிந்திய நிறுவனம் அதை பரத்பூர் அரசனுக்கு விற்று அதில் சில நவீன கட்டிடங்களை எழுப்பியது. இந்த கலவை குடியேற்ற காலத்தில் பரத்பூர் ஆட்சியாளர்களின் சொத்தாக மாறியது. மேலும் மத்திய கல்லறைக்கு பதிலாக ஒரு மாளிகை கட்டப்பட்டது. அங்கிருந்து இது "பரத்பூர் மாளிகை" என்று பிரபலமானது. அசல் தோட்டத்தின் ஒரு வாயிலும் சில மூலையில் உள்ள குவிமாடங்களும் மட்டுமே தப்பிப்பிழைத்துள்ளன..
# சுமிதா பிரபாகர்

**சுமிதா பிரபாகர்** (Sumita Prabhakar) ஓர் இந்திய மகளிர் மருத்துவ நிபுணர், மகப்பேறியல் மற்றும் சமூக மருத்துவ ஆர்வலர் ஆவார். இந்தியாவின் வாரணாசியில் உள்ள பனாரஸ் இந்து பல்கலைக்கழகத்தில் பட்டம் பெற்ற பிறகு, மலேசியாவின் குயின் எலிசபெத் மருத்துவமனையில் 1999 முதல் 2001 வரை பயிற்சி பெற்றார். அவர் இந்தியாவுக்குத் திரும்பி, சீதாராம் பாரதியா அறிவியல் மற்றும் ஆராய்ச்சி நிறுவனம், டெல்லியில் 2001 முதல் 2002 வரை மகளிர் மருத்துவ ஆலோசகராகப் பயிற்சி பெறத் தொடங்கினார். அவர் தேராடூனின் சிஎம்ஐ மருத்துவமனையில் மகளிர் நலவியலின் தலைவராக பணியாற்றுகிறார். அவர் 2014 முதல் மார்பக மற்றும் கர்ப்பப்பை வாய்ப் புற்றுநோய்க்கான இலவச பரிசோதனை மற்றும் விழிப்புணர்வு முகாம்களை ஏற்பாடு செய்து வருகிறார். அவர் தேராதூனின் மகப்பேறியல் மற்றும் மகளிர் மருத்துவ சங்கங்களின் கூட்டமைப்பின் தலைவராக பணியாற்றினார். *ஐஎம்ஏ டாக்டர் சாதனை விருது, உமா சக்தி சம்மன், பிஎன்பி இந்தி கவுரவ் சம்மன், டைனிக் ஜாக்ரன் மருத்துவ சிறப்பு விருது, தெய்வீக சக்தி தலைமை விருது, இளைஞர் ஐகான் விருது* மற்றும் மருத்துவ சமூக ஆர்வலர் விருது உட்பட பல விருதுகளை அவர் பெற்றுள்ளார்.  

## கல்வி மற்றும் தொழில்
1994 இல் வாரணாசியில் உள்ள பனாரஸ் இந்து பல்கலைக்கழகத்தில் *எம்பிபிஎஸ்* முடித்தார். 1996 ஆம் ஆண்டில் அவர் *எம்டி* பட்டம் (Obs & Gynae) பெற்றார், 1998 இல் அவர் *MRCOG* (லண்டன்) ராயல் மகப்பேறியல் மற்றும் மகளிர் மருத்துவக் கல்லூரியில் பெற்றார்.  

## சுயசரிதை
அவரது தாயார் ஆசிரியராக இருந்தார் மற்றும் தந்தை ஐடிபிஎல் இல் நிர்வாக அதிகாரியாக இருந்தார், இவர் கேந்திரிய வித்யால ஐடிபிஎல்லில் பள்ளிக் கல்வியினைப் பயின்றார். இவருக்கு ஒரு மகன் உள்ளார். அவரது கணவர் குர்தீப் சிங், எலும்பியல் அறுவை சிகிச்சை நிபுணர் ஆவார்.  

## மரியாதைகள்
2008 ஆம் ஆண்டில் மருத்துவத் துறையில் இவரது சிறப்பான சேவையைப் பாராட்டி இந்திய மருத்துவக் கழகத்தால் *IMA* சாதனை மருத்துவர் விருது பெற்றார். உத்தரகாண்ட் மாநில ஆளுநரால் 2013 ஆம் ஆண்டில் பெண்களின் ஆரோக்கியத் துறையில் சிறப்பான சேவையை அங்கீகரிக்கும் விதமாக உமா சக்தி சம்மான் விருது வழங்கினார்.  

கருவுறாமை சிகிச்சை துறையில் சிறப்பான சேவையைப் பாராட்டி அமர் சிங்கின் உலகளாவிய வணிகம் மற்றும் சிறப்பு விருது  

2014 ல் மாதவிடாய் சுகாதாரம் மற்றும் மார்பக புற்றுநோய் பற்றிய விழிப்புணர்வை பரப்புவதில் சிறப்பான சேவையை அங்கீகரிக்கும் வகையில் *யூத் ஐகான்* விருது *அமர் உஜலா பப்ளிகேஷன்ஸ் சார்பாக* 2014 ஆம் ஆண்டில் மகளிர் சுகாதாரத் துறையில் சிறப்பான சமூக சேவையை அங்கீகரிக்கும் வகையில் *அமர் உஜலா சமர்பன் அவுர் சம்மான் விருது.* உத்தரகாண்டின் மலைப்பகுதிகளில் பெண்களுக்கு வழங்கிய மருத்துவ சேவையை அங்கீகரித்து *டைம்ஸ் ஆஃப் இந்தியாவின் ஹெல்த் ஐகான் விருது* உத்தரகண்டின் தொலைதூரப் பகுதிகளில் மார்பக மற்றும் கர்ப்பப்பை வாய்ப் புற்றுநோய் தடுப்புக்கான சிறப்பான பணியை அங்கீகரிப்பதற்காக பர்மார்த் ஆசிரமத்தின் சுவாமி சிதானந்தாவால் தெய்வீக சக்தி தலைமை விருது.  

இந்திய மருத்துவ சங்கம் உத்தரகாண்ட் 2018 இன் மருத்துவ-சமூக ஆர்வலர் விருதினை, அவரது முன்மாதிரியான பங்களிப்பு, அர்ப்பணிப்புகள் மற்றும் மருத்துவத் தொழில் மற்றும் சமூகத்திற்கான அர்ப்பணிப்பு சேவைக்கு அங்கீகாரம் அளிக்கும் வகையில் வழங்கியது.
# மாரினி டி லிவேரா



**மாரினி டி லிவேரா** (**Marini De Livera)** இலங்கையைச் சேர்ந்த ஒரு வழக்கறிஞரும் சமூக ஆர்வலரும் ஆவார். இலங்கையின் தேசிய சிறுவர் பாதுகாப்பு அதிகாரசபையின் முன்னாள் தலைவராக இவர் பணியாற்றினார் 2019 ஆம் ஆண்டில், அமெரிக்க வெளியுறவுத் துறை இவருக்கு சர்வதேச தைரியமான பெண்கள் விருதை வழங்கி சிறப்பித்தது.  

குற்றங்களில் பாதிக்கப்பட்ட பெண்கள் மற்றும் குழந்தைகளுக்கு ஆதரவான வழக்கறிஞராக பணியாற்றுகிறார் அனாதை இல்லங்களில் சிக்கியுள்ள குழந்தைகளுக்கு மாற்று பராமரிப்பை ஊக்குவிக்கிறார். பொதுமக்களிடையே சட்டக் கல்வியறிவை உருவாக்க காட்சி கலை மற்றும் நாடகத்தைப் பயன்படுத்துகிறார். தனது சொந்த தெரு நாடகக் குழுவை வைத்திருக்கிறார். இது நாடு முழுவதும் மனித உரிமைகள் பிரச்சினைகள் தொடர்பான நாடகங்களை நிகழ்த்துகிறது என்பது போன்ற காரணங்களை முன்னிறுத்தி அமெரிக்க வெளியுறவுத் துறை இவ்விருதை மாரினிக்கு வழங்கியது.  

## தொழில்
மாரினி டி லிவேரா மனித உரிமைகள் பாடத்தில் முதுகலை பட்டயச் சான்றிதழ் படிப்பும், இலண்டன் டிரினிட்டி கல்லூரியில் பேச்சு மற்றும் நாடகத்தில் இளநிலை பட்டம் பெற்றார். இலங்கையில் தனது முக்கியமான சமூக சேவைகளுக்காகவும், குறிப்பாக குற்றச் செயல்களால் பாதிக்கப்படும் பெண்கள் மற்றும் குழந்தைகள் ஆகியோருக்கு உதவுவதற்காகவும் பாராட்டப்படுகிறார். இலங்கை இராணுவத்திற்கான மனித உரிமைகள் பயிற்சியாளராக குறுகிய காலம் பணியாற்றியதற்காகவும் இவர் பாராட்டப்படுகிறார்.  

2017 ஆம் ஆண்டு ஏப்ரல் மாதம் தனிப்பட்ட காரணங்களுக்காக வேலையை விட்டுச் சென்ற அலுவலர் நடாசா பாலேந்திரனுக்குப் பதிலாக, இலங்கை அதிபர் மைத்திரிபால சிறிசேனவால் தேசிய குழந்தை பாதுகாப்பு ஆணையத்தின் புதிய தலைவராக இவர் நியமிக்கப்பட்டார்.  

வங்காள தேசத்தின் ரசியா சுல்தானா, பர்மாவின் நாவ் கன்யாவ் பாவ், திசுபூட்டியின் மௌமினா உசைன் தாரர், எகிப்தின் மாமா மேகி, இயோர்டானின் கர்னல் காலிடா கலஃப் அன்னா அல்-டிவால், அயர்லாந்தின் சகோதரி ஓர்லா திரெசி, மாண்டிநீக்ரோவைச் சேர்ந்த ஒலிவரா லேகிக், பெருவின் புளோர் டி மரியா வேக சபாடா மற்றும் தான்சானியாவின் அன்னா அலோய்சு எங்கா உள்ளிட்டவர்கள் இவ்விருதை வென்ற மற்ற ஒன்பது பெண்களாவர்.